Diari Oficial de la Generalitat Valenciana


Sumari del DOGV 8089, del 21-07-2017 (2017/6607)

Extracte de diverses resolucions del secretari autonòmic de Justícia, Administració Pública, Reformes Democràtiques i Llibertats Públiques relatives a la primera inscripció, en el Registre de Fundacions de la Comunitat Valenciana, de les entitats Fundación Salom Sabar de la Comunitat Valenciana, Fundación Proport de Alicante de la Comunitat Valenciana, Fundación Fun Foundation de la Comunitat Valenciana i Fundación Juan José Castellano Comenge de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8089

Data del DOGV
:   21-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/6607


Data del document
:   05-07-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Extracte

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

Extracte de diverses resolucions del secretari autonòmic de Justícia, Administració Pública, Reformes Democràtiques i Llibertats Públiques relatives a la primera inscripció, en el Registre de Fundacions de la Comunitat Valenciana, de les entitats Fundación Salom Sabar de la Comunitat Valenciana, Fundación Proport de Alicante de la Comunitat Valenciana, Fundación Fun Foundation de la Comunitat Valenciana i Fundación Juan José Castellano Comenge de la Comunitat Valenciana. [2017/6607]  
La Secretaria Autonòmica de Justícia, Administració Pública, Reformes Democràtiques i Llibertats Públiques ha dictat les resolucions següents:  
- Resolució de data 28 de setembre de 2016, del secretari autonòmic de Justícia, Administració Pública, Reformes Democràtiques i Llibertats Públiques, de la Conselleria de Justícia, Administració Pública, Reformes Democràtiques i Llibertats Públiques, per la qual es va acordar inscriure en el Registre de Fundacions de la Comunitat Valenciana, l'entitat denominada Fundación Salom Sabar de la Comunitat Valenciana, amb el número 224ª i classificar-la amb el caràcter de promoció de l'acció social i esportiva, sota la tutela del Protectorat que exerceix la Generalitat. El seu domicili radicarà en el carrer Dacsa núm. 14 de la localitat de Dénia (Alacant), codi postal 03181.  
  
Fins i activitats:  
«La Fundació persegueix contribuir a l'impuls i foment cultural i creatiu, i a la promoció de l'afició i cultura nàutica, en l'àmbit del seu entorn social.  
Correspon al Patronat de la Fundació determinar el mode i actuacions en què s'hauran de complir els seus fins, si bé de manera genèrica i no limitadora s'assenyalen iniciatives i activitats per al compliment dels seus fins:  
- Creació d'un espai social per a la convivència creativa de persones, idees i projectes culturals.  
- Organització d'activitats musicals, concerts i audicions, creació d'una biblioteca musical i atorgament de premis i/o beques a joves talents, per a impulsar el desenvolupament de la cultura musical.  
- Estimular i fomentar la pràctica i cultura nàutica a través de l'organització de premis, regates i excursions, i un espai físic de documentació nàutica.  
- Creació d'un club de lectura, biblioteca i arxiu documental, per al foment literari.  
- Ajudes al finançament de la publicació i edició de llibres, discos i altres formats de producció artística.  
- Realitzar, si és el cas, les activitats econòmiques necessàries per al compliment dels fins, i de manera genèrica, dur a terme aquelles actuacions que conduïsquen a la millor consecució d'aquests.  
  
Beneficiaris:  
- L'actuació de la Fundació haurà de beneficiar col·lectivitats genèriques de persones.  
- Sempre que siga necessària la delimitació dels beneficiaris en casos com ara l'atorgament de beques o el finançament de projectes, la Fundació atendrà de manera principal aquelles persones que formen part del sector de la població que puga ser atés d'acord amb els objectius fundacionals, sempre d'acord amb els criteris generals d'imparcialitat i no discriminació i els particulars de mèrit i capacitat, sense perjuí que també puga considerar la pluralitat territorial, les situacions personals de necessitat dels beneficiaris, ordre de petició i altres d'anàlegs.  
  
El Patronat podrà acordar els requisits específics de cada convocatòria i la composició, si és el cas, de l'òrgan de selecció, els seus criteris d'actuació, els requisits i els mèrits a valorar.  
- Ningú podrà al·legar, ni individual, ni col·lectivament davant de la Fundació o el seu Patronat cap dret al gaudi dels seus beneficis, abans que siguen concedits, ni imposar la seua atribució a persones determinades».  
- Resolució de data 4 d'abril de 2017, del secretari autonòmic de Justícia, Administració Pública, Reformes Democràtiques i Llibertats Públiques, de la Conselleria de Justícia, Administració Pública, Reformes Democràtiques i Llibertats Públiques, per la qual es va acordar inscriure en el Registre de Fundacions de la Comunitat Valenciana l'entitat denominada Fundación Proport de Alicante, de la Comunitat Valenciana, amb el número 227A i classificar-la amb caràcter econòmic, sota la tutela del Protectorat que exerceix la Generalitat. El seu domicili radicarà en l'avinguda Julio Guillem Tato, 1 2n dreta, codi postal 03894, d'Alacant.  
  
Fins i activitats:  
«La Fundació té com a finalitat, el desenvolupament econòmic i social del port d'Alacant en tots els seus àmbits; impulsar i fomentar plans d'actuació que permeten millorar l'activitat portuària en tots els seus vessants, així com potenciar la rellevància, el coneixement i imatge del port i el seu entorn dins i fora del seu àmbit d'influència.  
El desenvolupament dels fins de la Fundació s'efectuarà a través de les activitats següents:  
a. Apostant decididament per l'elaboració de plans que possibiliten la captació de noves línies marítimes, ajudant d'aquesta manera a crear l'ambient socioeconòmic necessari que permeta a les empreses adaptar-se als canvis constants que pateix el sector.  
b. Fomentar i promoure la cooperació del sector privat i el sector públic (en el seu àmbit estatal, autonòmic i local en temes de recíproc interés que afecten el port i els seus operadors econòmics.  
c. Impulsar, promoure o preparar projectes, estudis, i investigacions que aprofundisquen en el coneixement i millora dels processos i activitats del port d'Alacant. Per a això es podran constituir grups de treball o comités promotors.  
d. Reforçar i entaular relacions amb actuals i/o potencials usuaris i beneficiaris, per mitjà de la realització o recepció de visites, subministrant informació i organitzant seminaris i conferències de cooperació amb professionals i experts en les distintes matèries portuàries.  
  
e. Coadjuvar a la modernització i enfortiment institucional del port d'Alacant, destacant la seua rellevància per al desenvolupament econòmic, social i cultural de la ciutat, així com a la seua integració dins de la societat alacantina.  
f. En el seu vessant creatiu i cultural, editar guies, treballs, estudis, publicacions i materials de promoció, així com produir audiovisuals o participar en exposicions en matèries de rellevància portuària.  
g. Promoure i fomentar la qualitat, el respecte al medi ambient, la cultura empresarial i l'I+D+I.  
h. Realitzar accions de formació, informació, promoció i divulgació incidint en la importància que en el temps ha tingut el port d'Alacant per a la història i el desenvolupament cultural, social i econòmic de la ciutat.  
i. Reforçar les relacions amb la Universitat d'Alacant, la seua província i la seua zona d'influència.  
j. Instaurar beques, premis i concursos  
k. Establir un observatori permanent o periòdic de necessitats relacionades amb l'activitat portuària, així com determinar les estratègies comercials que corresponen en funció de les conclusions obtingudes per l'observatori.  
l. Organitzar jornades de portes obertes tant en el port d'Alacant com en els llocs de la seua zona d'influència, en col·laboració amb l'Autoritat Portuària d'Alacant i/o entitats de què depenguen.  
m. Qualssevol altres que contribuïsquen a la potenciació del port d'Alacant i que permeten aconseguir els fins objecte d'aquesta fundació.  
  
Beneficiaris:  
Seran potencials beneficiaris de la Fundació, totes aquelles persones, naturals o jurídiques, que puguen ser-ho de les seues activitats.  
  
La Fundació atorgarà amb criteris d'imparcialitat, objectivitat i no discriminació els seus beneficis a les persones i entitats que, reunint les condicions expressades anteriorment, estime el Patronat que en són legítims creditors, d'acord amb les bases, normes o regles que establisca a aquest efecte.  
Ningú podrà al·legar enfront de la Fundació, dret preferent a gaudir dels seus beneficis, ni imposar la seua atribució a persona o entitat determinada.  
- Resolució de data 4 d'abril de 2017, del secretari autonòmic de Justícia, Administració Pública, Reformes Democràtiques i Llibertats Públiques, de la Conselleria de Justícia, Administració Pública, Reformes Democràtiques i Llibertats Públiques, per la qual es va acordar inscriure en el Registre de Fundacions de la Comunitat Valenciana l'entitat denominada Fundación Fun Foundation de la Comunitat Valenciana, amb el número 117C i classificar-la amb caràcter assistencial, dedicada a la infància i joventut (11) sota la tutela del Protectorat que exerceix la Generalitat. El seu domicili radicarà el carrer Major, 21-3r, de Castelló de la Plana, codi postal 12454.  
  
Fins i activitats:  
«La Fundació té per objecte l'ajuda a la infància, a atendre les necessitats educatives i sanitàries dels dits menors d'edat i promoure la seua integració social. Correspon al Patronat de la Fundació determinar la manera en què s'hauran de complir els fins enumerats en aquest article. Les prestacions d'aquesta Fundació s'atorgaran de forma no lucrativa.  
El desenvolupament de l'objecte de la Fundació s'efectuarà inicialment a través d'alguna de les formes següents d'actuació:  
- Compra i ajudes destinades a la consecució de material escolar i didàctic dels xiquets: Proporcionar material escolar, didàctic i aquells elements que faciliten el desenvolupament educatiu, per a aconseguir afavorir la igualtat i la integració del menor en les aules.  
- Assistència sanitària: activitat assistencial específica amb la indispensable col·laboració de professionals sanitaris, que presten atenció als beneficiaris.  
- Activitats esportives extraescolars: conscients dels beneficis que l'activitat esportiva té en els xiquets, possibilitar i fomentar la seua pràctica com a ferramenta de desenvolupament de la personalitat en valors positius com el compromís, esperit d'equip i solidaritat.  
- Compra i aportació de vestuari i calçat esportiu: equipar el menor amb elements bàsics per a l'exercici de l'activitat esportiva.  
  
- Promoció d'esdeveniments i activitats culturals: enriquir l'aprenentatge més enllà de les aules, afavorint experiències culturals i d'oci en pro de la motivació, l'assumpció de reptes i superació.  
- Campanyes i accions de difusió: traslladar el missatge per a sensibilitzar i informar sobre els beneficis d'acudir a l'escola i la realització d'activitats de forma responsable, siguen de caràcter esportiu, cultural o d'entreteniment.  
Aquestes formes d'actuació podran ser ampliades, modificades, reduïdes, o substituïdes per altres, les quals es definiran amb suficient antelació. Els dits canvis es faran públics a través dels mitjans que utilitze habitualment la Fundació i es faran d'acord amb la legalitat vigent.  
  
  
Beneficiaris:  
Seran potencials beneficiaris de la Fundació els menors, en edat infantil, que no tinguen mitjans econòmics suficients per a atendre les seues necessitats educatives, sanitàries o que necessiten ajuda per a aconseguir la seua integració social. La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, reunint les condicions expressades anteriorment, estime el patronat que en són legítims creditors, d'acord amb les bases, normes o regles que establisca a aquest efecte.  
Ningú podrà al·legar enfront de la Fundació, dret preferent a gaudir dels seus beneficis ni imposar la seua atribució a persona o entitat determinada.  
- Resolució de data 5 de juny de 2017, del secretari autonòmic de Justícia, Administració Pública, Reformes Democràtiques i Llibertats Públiques, de la Conselleria de Justícia, Administració Pública, Reformes Democràtiques i Llibertats Públiques per la qual es va acordar inscriure en el Registre de Fundacions de la Comunitat Valenciana, l'entitat denominada Fundación Juan José Castellano Comenge de la Comunitat Valenciana, amb el número 606V i classificar-la amb caràcter de promoció i atenció a les persones en risc d'exclusió per raons físiques, socials i culturals (18) i de foment de l'article (32), sota la tutela del Protectorat que exerceix la Generalitat. El seu domicili radicarà al carrer Poeta Querol, 3 porta 2, 46034 de València.  
  
Fins i activitats:  
La Fundació té com a fins els següents:  
a) L'assistència i inclusió social i activitats de caràcter cívic que busquen l'atenció integral de les persones que per raó de la seua activitat, condicions econòmiques o per qualsevol altra circumstància, patisquen marginació social.  
El compliment d'aquest fi de la Fundació es desenvoluparà per mitjà d'alguna de les activitats específiques que, amb caràcter purament enunciatiu i no exhaustiu, s'indiquen:  
- El suport, col·laboració i participació, en organitzacions d'iniciativa social, independents de l'Administració pública, dedicades a activitats humanitàries, sense fins lucratius.  
- Ajudes econòmiques, en la quantia que estime el Patronat, per a víctimes de terrorisme, d'actes violents i de catàstrofes naturals.  
- El suport, col·laboració i participació en organitzacions d'iniciativa social dependents de l'Administració pública dedicades a activitats humanitàries, sense fins lucratius.  
b) La realització de forma directa o concertada de programes per a la promoció i foment de pintors novells valencians. El compliment del fi de la fundació es desenvoluparà per mitjà d'alguna de les activitats específiques que, amb caràcter purament enunciatiu, s'indiquen a continuació:  
- Programes dirigits a la concessió de beques o ajudes a estudiants Belles Arts  
- Exposicions d'obres pictòriques d'artistes novells  
- Creació d'una col·lecció de pintura.  
- La promoció de congressos, seminaris i taules redones relacionades amb els fins de la Fundació.  
- L'edició de publicacions especialitzades i relacionades amb els fins de la Fundació.  
- La col·laboració amb els poders públics, institucions i entitats, públiques i privades, en activitats coincidents amb els fins de la Fundació.  
- Qualssevol altres activitats d'acció cultural destinades al compliment del fi perseguit, de conformitat amb la planificació que realitze el Patronat.»  
  
Beneficiaris:  
Seran potencials beneficiaris de la Fundació:  
a. Persones que per raó de la seua malaltia, condició econòmica, o per qualsevol altra circumstància, pateixen marginació social preferentment en l'àmbit de la Comunitat Valenciana.  
b. Organitzacions d'iniciativa social independents de l'Administració pública, dedicades a activitats humanitàries sense fins lucratius preferentment en l'àmbit de la Comunitat Valenciana.  
c. Organitzacions d'iniciativa social dependents de l'Administració pública dedicades a activitats humanitàries sense fins lucratius preferentment en l'àmbit de la Comunitat Valenciana.  
d. Víctimes de terrorisme, actes violents, o catàstrofes naturals, preferentment en l'àmbit de la Comunitat Valenciana.  
e. Pintors novells nascuts i/o domiciliats a la Comunitat Valenciana.  
  
f. Entitats o institucions públiques i privades de caràcter cultural l'àmbit fonamental d'actuació de les quals siga la Comunitat Valenciana.»  
  
El que es fa públic en compliment del que disposa l'article 29.h de la Llei 8/1998, de 9 de desembre, de la Generalitat Valenciana, de fundacions de la Comunitat Valenciana, modificada per la Llei 9/2008, de 3 de juliol de 2008, que estableix com a funció específica del Protectorat el «donar publicitat a l'existència i activitats de les fundacions», així com per apreciar-se la concurrència d'interés públic en el seu general coneixement.  
  
València, 5 de juliol de 2017.- El secretari autonòmic de Justícia, Administració Pública, Reformes Democràtiques i Llibertats Públiques: Ferran Puchades Vila, p. d. Resolució de la Conselleria de Justícia, Administració Pública, Reformes Democràtiques i Llibertats Públiques, de 7 d'agost de 2015 (DOCV 7591, 12.08.2015).